Барање 14-1197/1

1. **Ако МТСП е институцијата надлежна:**

* *за работните односи, вработувањето и вработеноста;*
* *пензиско-инвалидското осигурување;*
* *заштитата на работниците при работењето;*
* *материјалното обезбедување на привремено невработените;*
* *платите и животниот стандард;*

**зошто со години не им е решен статусот на повеќе од 20 воспитувачки во двете градинки во Струга кои се платени само по 10.000 денари и без никакво социјално осигурување?**

2. Во моментов повеќе од 20 воспитувачки протестираат во Струга за своите основни права, додека последиците од овој проблем постојано ги трпат децата и родителите кои мораат да работат, која е вашата стратегија за решавање на овој проблем?

Одговор:

Министерството за труд и социјална политика го провери случајот со вработените кои што се на договор на дело во детската градинка „8 Март“ во Струга и го констатираше следново:

Во текот на 2023 година, ЈОУДГ„8 Март“-Струга доставиле барање за обезбедување на финансиски средства за вработување на неопределено време за 1 лице на работно место-виша медицинска сестра, 5 лица на работно место-неговател и 1 лице на работно место-воспитувач, како и за унапредување на 1 лице на работно место-воспитувач.

Министерството за труд и социјална политика  се обратило со барањето до Министерството за финансии, но од Министерството за финансии добиен е одговор дека не може позитивно да одговори на барањето без изнесување на причините за таквото образложение. Предметното известување е заведено со арх.бр.18-4430/2 од 26.04.2023 година.

По утврдената состојба за настанатиот проблем во детската градинка министерот заедно со вработените во министерството ги направи сите напори за изнаоѓање на решение согласно закон.

Врз основа на проверката која што ја направивме со Министерство за финансии утврдивме дека постојат средства за неколку вработувања. Согласно истото, и дадовме насока до јавната установа- детската градинка повторно да достави барање за обезбедување финансиски средства за вработувања, а министерството ВЕДНАШ истото ќе го достави до Министерство за финансии”.